
RAPORT DE SPECIALITATE

Subsemnata Matesan Valeria, inspector Serviciu  Patrimoniu Local și Monitorizare Servicii Publice din cadrul Primăriei orașului Boldesti-Scaeni, analizând ,,Proiectul de hotărâre privind concesionarea prin licitaţie publică  a suprafeţei de 36,1673 ha teren situat în T 5’’ am constatat următoarele:
- prin adresa înregistrată cu nr. 5025/21.03.2023, S.C. GREEN ENERGY PLUS S.R.L, își exprimă intenția de a concesiona o suprafață de 36 ha în orașul Boldești-Scăeni;
- potrivit evidențelor noastre, în T 5, există un teren în suprafața de 36,1673 ha (361.673,00 mp), proprietatea privatǎ a oraşului, conform HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni cu modificările și completările ulterioare, situat în extravilanul oraşului Boldeşti-Scăeni suprafața de 353.516,00 mp și în intravilan suprafața de 8.157,00 mp,  Tarlaua 5, P 43/4, nr. cadastral 25791, P 43/3 nr. cadastral 25793, P 51 nr. cadastral 25799 , P 43/1/1 nr. cadastral 25800, P 43/2 nr. cadastral 25802, P 40 nr. cadastral 25804 și P 43/5 nr. cadastral 25806;
- Obiectivul concesionǎrii îl constitue construirea şi exploatarea unui parc de panouri fotovoltaice, în sistem dual, în concordanţă cu prevederile legale astfel încât existenţa parcului fotovolatic să nu afecteze în viitor activitatea de păşunat (dată fiind categoria de folosinţă a terenului);
- concesionarea se va face prin licitație publică;
- prețul de pornire al redevenței este 538.400 euro și se va achita în 49 de ani;
    - concesionarea se va face, pe o perioadă de 49 ani, în condițiile specificate în Caietul de sarcini, anexă la documentația de atribuire;
    - configurația terenului se regăsește în PAD, iar datele de identificare în Anexa nr.1 la Caietul de sarcini;
         Față de cele mai sus menționate, consider că inițierea acestui Proiect de hotărâre este necesară și oportună .


Întocmit,

